Document ID: /roh_data/filtered/fineweb-2-filterrobots_roh.jsonl.gz/951

Per il bainstar dals Stadis Unids da l’America ha Clinton offert sia collavuraziun al nov president Donald Trump.
Ella speria che Trump daventia in president cun success per tut ils Americans. Natiralmain na saja il resultat da l'elecziun betg quel ch'ella haja giavischà e quai fetschia mal, uschia Clinton.
Vinavant appellescha Clinton da betg dar si e da cumbatter vinavant per ils interess dals democrats en ils Stadis Unids.
Era il president actual Barack Obama è s’exprimì
I dettia elecziuns nua ch’ins perda ed nua ch’ins stoppia acceptar era in pass enavos. Quai saja O.K. – quai saja politica, ha ditg il president actuala american Barack Omaba avant la Chasa Alva a Washington. Uss sajan tuts en la medema bartga.
La finamira è da surdar las fatschentas a ses successur Donald Trump senza disturbis. In inscunter dal vegl president cun il nov president vegn ad esser damaun.
RR novitads 18:00/20:00